****

**Norges Handikapforbund Øst**

**Årsmelding 2012**

**1. januar – 31. desember 2012**

**Styret**

NHF Øst avholder årsmøte hvert år, jfr. vedtak på årsmøtet 2011

**På årsmøtet 2012, ble følgende Regionstyre valgt:**

* Tove M. Larsen Regionleder - var ikke på valg
* Arild Karlsen 1. Nestleder - 2 år
* Geir Eriksen 2. Nestleder – var ikke på valg
* Bernt Støylen 1. styremedlem - 2 år
* Tone C Lillestølen 2. styremedlem – var ikke på valg
* Rune Fosberg 3. styremedlem – 2 år
* Anina Sul Hee Monsrud 4. styremedlem – var ikke på valg
* Evy Gunn Hultberg 1. varamedlem – 1 år
* Willy Aagaard 2. varamedlem - 1 år

NHFU Øst har adgang til å være representert i Regionstyret, med tale- og forslagsrett. Denne retten har ikke blitt benyttet i perioden.

Regionkontorleder fungerer som Regionstyrets sekretær, og møter med tale- og forslagsrett.  
Øvrige ansatte møter etter behov. NHF Øst har vært uten regionkontorleder i 2012, og derfor har organisasjonskonsulent vært Regionstyrets sekretær, med tale- og forslagsrett.

Regionstyret har fungert som et kollegium hvor arbeidsoppgavene er blitt fordelt innen et samlet styre, inklusive varamedlemmer. Regionstyrets 2 nestledere fungerer blant annet som ledere for sine utvalg; organisatorisk nestleder leder organisasjonsutvalget og politisk nestleder leder interessepolitisk utvalg.

I 2012 har Regionstyret gjennomført 11 møter, og behandlet 135 saker/saksområder.

**Administrasjon**

NHF Øst har et regionskontor lokalisert til Ski, med følgende bemanning:

* Regionkontorleder: Per B Lie frem til 01.03.12. Etter dette har stilling stått vakant
* Organisasjonskonsulent: Ann-Karin Pettersen i 50 % stilling.
* Prosjektmedarbeider: Ann-Karin Pettersen innehadde denne stillingen i 50 %

NHF Øst hadde ansatte i 1,0 årsverk pr. 31.12 2012, mot 1,7 året før.

Regionen ble selvfinansiert i 2010.  
  
Regionskontoret holder til i Glynitveien 33 i Ski. Vi har store lokaler og et stor møblert møterom som våre lokallag kan låne til møter og kurs.

**NHF Øst: Komiteer og utvalg**

For å bedre effektiviteten, har NHF Øst fordelt arbeidsoppgaver til utvalg og grupper. Personene i utvalgene/gruppene får spesialisert kunnskap og kan sikre kunnskapsnivået i saksbehandlingen. Kontakten med lokallag blir også vesentlig bedre ved at flere medlemmer er representert inn i de enkelte utvalg.

Rapport fra Organisasjonsutvalget og fra Likemannsutvalget er innarbeidet i årsmeldingen. Informasjonsutvalgets arbeid fremkommer av de 4 utgitte numrene av Regionnytt.

Det interessepolitiske utvalget har ikke fungert optimalt og arbeidsoppgavene på dette området er blitt ivaretatt av regionstyret og regionskontoret.

**Valgkomiteen 2013.**

På årsmøtet 2012 ble følgende valgt som NHF Øst valgkomité for årsmøtet 2013.

* Medlem: Egil Schjolden
* Medlem: Liv Helene Johansen
* Medlem: Manfred Rieser
* Medlem: Johan Sundby
* Medlem: Unni Hegle
* 1. vara: Ragnhild Skovly Hartviksen
* 2. vara: Odvar Jacobsen
* 3. vara: Magne Haaland

**Ekstern deltakelse - representasjon**

**NHF sentralt**

* Arne Lein; forbundsleder og medlem av arbeidsutvalget 2011-2013.
* Arne Lein sitter i det sentrale brukerutvalget i NAV.
* Arild Karlsen er oppnevnt i kontaktutvalget mellom NHF og AOF
* Arild Karlsen oppnevnt som vararepresentant til styre i AOF Norge.

**NHF regionsamarbeid**

Det formelle samarbeid mellom regionene NHF Oslo – NHF Oslofjord Vest – NHF Øst er blitt utvidet med NHF Innlandet, slik at det nå er 4 regionsamarbeid. I 2012 har det vært to samlinger, NHF Oslo hadde ansvaret for samling i februar og NHF Innlandet hadde ansvaret for samling i september. Regionleder og administrasjonen er faste medlemmer i gruppen. Regionstyret velger 2 andre representanter til disse møtene.

NHF Oslo og NHF Øst har i forhold til flere enkeltoppgaver et formelt og uformelt samarbeid. Samarbeidet i 2012 handlet om hjelpemiddelmessen 2012 som ble avholdt 24. og 25. oktober i Ekeberghallen.

1. nestleder Arild Karlsen og styremedlem Rune Fosberg var NHF Østs representanter i styringsgruppa, og administrasjonen i NHF Øst var sekretariat for styringsgruppa - hjelpemiddelmessen.

Kostnadene til dette arbeidet ble dekket over budsjettet til hjelpemiddelmessen.   
Det var ca. 51 utstiller på messen disse to dagene. NHF Øst/Oslo hadde en fellesstand med vaffelsteking og kaffe til de besøkende. På denne standen kunne man sitte ned og snakket med de tillitsvalgte som var på standen. Roger Aandalen – styremedlem i NHF Skedsmo og Paralympics bronsemedalje vinner i boccia, åpnet messen og Birgit Skarstein fra TV-serien «Ingen grenser» holdt en appell om 26 års grensen for fritidshjelpemidler. Det var c. 1500 besøkene disse to dagene. NHF Sagene og NHF Indre Østfold hadde ansvaret for inngangen og fellesstanden. De fikk hjelp av NHF Sarpsborg og NHF Fredrikstad. Elever ved helsefagarbeider linja V3 ved Sogn videregåendeskole var hjelpere disse to dagene.  
**Helse Sør-Øst / Øst**

Våre representanter i Helseforetakene blir oppnevnt av SAFO Øst, hvor NHF Øst er en av medlemsorganisasjonene. I flere av helseforetakene i vårt område, er vi representert gjennom medlemmer i andre regioner innen Helse Sør-Øst. Denne helseregionen dekker 5 regioner i NHF, med totalt 10 fylker.

For fullstendig oversikt vises det til NHF Øst sine hjemmesider.

* Sykehuset Østfold: Willy Aagaard (NHF Halden/Aremark og LFPS Østfold) er medlem av brukerutvalget, med Unni Hegle (NHF Indre Østfold)som varamedlem.
* Sunnaas Sykehus: Thomas Eide (NHF Øst – LARS Øst/Oslo) og Odvar Jacobsen (LFS Akershus) er medlem i brukerutvalget.
* Regionalt brukerutvalg Helse Sør Øst: Regionleder Tove M Larsen er medlem
* Nytt sykehus i Østfold: Gunnar Buvik er leder og Willy Aagaard er medlem av brukerutvalget.

**Akershus - og Østfold Fylkeskommune**Formell kontakt/dialog med fylkeskommunene i Akershus og Østfold er ivaretatt av regionskontoret.

**Fylkeskommunale råd for mennesker med nedsatt funksjonsevne:**

* I Akershus er Geir Eriksen og Ann-Karin Pettersen valgt som varamedlemmer for perioden 2011-2015.
* I Østfold er Tove M. Larsen medlem og Tone C. Lillestølen varamedlem valgt for 2011-2015. Hanne Petersen og Ragnhild Skovly Hartviksen er oppnevnt som varamedlem for perioden 2011-2015. Disse er oppnevnt av SAFO Øst.
* Vi merker at vi særlig i Østfold blir lyttet til og at fylkeskommunen setter pris på det gode samarbeidet vi har. Dette kommer til syne bl.a. ved planleggingen av fylkeskommunale temadager og budsjettfremlegging. Selv om ikke vi blir invitert til budsjettfremlegging i Akershus fylkeskommune, så får vi bra økonomisk støtte til vårt arbeid.

**Kommunale råd for mennesker med nedsatt funksjonsevne:**

I samarbeid med våre lokallag har NHF Øst aktivt søkt å motivere til deltakelse i kommunale råd i Akershus og Østfold. For perioden 2011-2015 er NHF Øst representert i 20 av 22 kommuner i Akershus og i 15 av 18 kommuner i Østfold. I andre kommunale råd hvor vi ikke er representert med tillitsvalgte fra NHF Øst, er vi representert gjennom NFU medlemmer som er oppnevnt av SAFO Øst.

Samtlige representanter er oppnevnt som likeverdige medlemmer av NHF Øst korps for brukerdeltakelse kommunale råd 2011-2015.   
NHF Øst står for skolering av våre representanter i de kommunale og fylkeskommune rådene. Det er gjennom kurs om universell utforming og tilrettelagt for erfaringsutveksling mellom representanter i de ulike rådene. NHF Øst gjennomførte også 2 dialogkonferanser med alle våre rådsrepresentanter.

**NAV fylke**

Også i NAV systemets brukerutvalg og brukerråd blir våre representanter oppnevnt gjennom SAFO Øst.

* I NAV Østfolds brukerutvalg var NHF Øst representert ved Gunnar Buvik.
* I NAV Akershus brukerutvalg var NHF Øst representert av styremedlem Bernt Støylen

NAV - Brukerutvalget for hjelpemidler Oslo/Akershus: NHF Oslo har en representant og vara, og fra NHF Øst er Geir Eriksen oppnevnt, med Sonja Sandbakk som vara.

NAV - Brukerutvalget for hjelpemidler Østfold: Her er Tone Lillestølen, Hilde Trede (HBF Østfold) og Evy Gunn Hultberg (LFPS Østfold) medlemmer. Tove M. Larsen (NHF Øst) og Torill Steen er vara for hhv. Lillestølen og Trede.

**NAV lokalt**

I Østfold har NHF Øst representanter ved NAV kontorene i 5 kommuner. Det er ikke alle NAV kontorer som har kommet så langt med opprettelser av brukerutvalg. Dette arbeider fremdeles NAV Østfold med.

Pt. har ikke NHF Øst den fulle og hele oversikten over all lokal deltakelse. NAV-systemet er fortsatt noe lukket, spesielt i Akershus hvor NAV Akershus har mangelfulle rutiner for oppnevning av brukerråd i kommunene. Dette har ført til mange lokale varianter og en lite ryddig struktur.   
  
AOF

NHF Øst har en tett og god dialog med bl.a. faste kontaktmøter med AOF. Dette samarbeidet er svært viktig for oss.   
  
IA-bedrift

NHF Øst er IA- bedrift registrert i Akershus.

**SAFO-samarbeidet**

SAFO besto i perioden av følgende organisasjoner:

FNDB (Foreningen Norske Døvblinde), Foreldreforeningen for Døvblinde, NFU (Norsk Forbund for Utviklingshemmede), samt NHF med underorganisasjonene;

SAFO Sør-Øst dekker samme område som Helse Sør-Øst. Sverre Bergenholdt er valgt som koordinator innen NHF-regionene innenfor Helse Sør-Øst sitt område. Han er også valgt som leder av SAFO Sør-Øst.

Regionleder Tove M Larsen har via sin representasjon i Brukerutvalget og AU i Helse Sør Øst, en observatørrolle i SAFO Sør-Øst.

SAFO Øst har sitt sekretariat ved kontoret til NHF Øst. For 2012 har organisasjonskonsulenten vært koordinator for SAFO Øst. Styret består av 2 representanter med 1 varamedlem fra hver av organisasjonene. FNDB (Foreningen Norges Døvblinde) har plassene til sin disposisjon, men har ikke hatt kapasitet til å fylle vervene. NHF Øst har vært representert ved Tove M Larsen og Geir Eriksen med Evy Hultberg som varamedlem.

NHF Øst opplever samarbeidet innen SAFO som svært positivt, og ser at det blir stadig viktigere. Planlegging av SAFOs fremtidige struktur og innhold ble igangsatt i 2012, og videreføres i 2013. NHF Øst deltar aktivt i dette arbeidet.

Det vises for øvrig til egen årsmelding fra SAFO Øst.

**NHF Øst har vært representert ved følgende møter og konferanser**

Deltakelse og representasjon har i første rekke omfattet;

- NHF’s regionledersamling, regionkontorledersamlinger, fellessamlinger for ansatte samt egne temakonferanser i regi av NHF sentralt.

- Fellesmøter for NAV Akershus og Østfold og funksjonshemmedes organisasjoner.

- Konferanser i regi av Fylkesråd for mennesker med nedsatt funksjonsevne.

- 1. nestleder Arild Karlsen var representant ved NHF Oslos årsmøte

- Besøk i flere av våre lokallag. Denne kontakten bør bli ytterligere forbedret i fremtiden.

- SAFO Øst årsmøte

- SAFO sentralt møter

**Egen organisasjon**

**Lokallagene pr. 31.12 2012**

NHF Øst er NHFs største region, med 31 aktive lokallag og 2449 betalende medlemmer. Noen lokallag har hatt økning i medlemsmassen. Disse er markert med medlemstallet i fet skrift.  
  
NHF Nes og NHF Ullensaker slo seg sammen i 2012, og heter nå NHF Nes/Ullensaker.

Nedenstående tall er basert på betalende medlemmer pr. 31.12.2012.   
Tallet som står først, er totalt med sidemedlemskap og det andre tallet er totalt uten sidemedlemskap, og som + og – går ut fra.

Arbeidsmiljøskaddes Landsforening Akershus

* ALF Akershus Leder Tom Vernang 42/41 medlemmer (-4)
* ALF Østfold Leder Terje Riseberg 19/18 medlemmer (0)

Handikappede Barns Foreldreforening

* HBF Akershus Leder Hanne Fjerdingby Olsen 196/185 medlemmer. (-11)
* HBF Østfold Leder Ingunn H Sand Fosser 93/86 medlemmer (-9)

Landsforeningen for Ryggmargsskadde

* LARS Øst/Oslo er organisert under NHF Oslo – Leder Marianne Graham Hjelmen

Landsforeningen for Amputerte

* LFA Oslo/Akershus er organisert under NHF Oslo – Leder Per Hovden
* LFA Østfold Leder Kari Jansen 41/39 medlemmer (-5)

Landsforeningen for Nakkeskadde

* LFN Akershus Leder Åse Olsen 94/91 medlemmer (-1)
* LFN Østfold Leder Jane Anita Jensen 79/76 medlemmer (**+6**)

Landsforeningen for polioskadde

* LFPS Akershus Leder Bernt Støylen 197/191 medlemmer (-4)
* LFPS Østfold Leder Evy Gunn Hultberg 112/108 medlemmer (-1)

Landsforeningen for Slagrammede

* LFS Akershus Leder Oddvar Jacobsen 183/182 medlemmer (-5)
* LFS Østfold Leder Jorunn Lilleng 83/81 medlemmer (**+2**)

Landsforeningen for kvinner med bekkenløsningsplager

* LKB Akershus er organisert under LKB sentralt – kontaktperson Synne Myhre
* LKB Østfold Leder Tone Camilla Lillestølen 74/59 medlemmer (-7)

NHF Asker Administrert av NHF Øst i 2011 31/31 medlemmer (-4)

NHF Bærum Leder Erik Strøm 82/69 medlemmer (**+2**)

NHF Eidsvoll Leder Marry Johansen 128/125 medlemmer (-9)

NHF Enebakk Leder Johan Sundby 56/46 medlemmer (-5)

NHF Fredrikstad Leder Ken Jackson 41/40 medlemmer (-9)

NHF Halden / Aremark Leder Turid Eriksen 97/89 medlemmer (-3)

NHF Indre Østfold Leder Unni Hegle 46/35 medlemmer (-4)

NHF Lisleby Leder Gunnar Johannesen 34/34 medlemmer (-3)

NHF Moss og Omegn Leder Simen Aker 28/22 medlemmer (**+4**))

NHF Nannestad/Gjerdrum Leder Åse Olsen 4/0 medlemmer (-2)

NHF Nes/Ullensaker Leder Liv Liberg 53/46 medlemmer (0)

NHF Nittedal / Hakadal Leder Eivind Vinsrud 75/71 medlemmer (**+3**)

NHF Onsøy Leder Egil Eriksen 19/18 medlemmer (-6)

##### NHF Rygge & Råde Leder Hanne S. Petersen 32/23 medlemmer (-1)

NHF Rælingen Leder Rolf Svendsen 59/54 medlemmer (-3)

NHF Sarpsborg Leder Egil Schjolden 108/96 medlemmer (**+4**)

NHF Skedsmo Leder Joakim Taaje 60/55 medlemmer (**+1**)  
NHF Skiptvet Leder Inger Johansen 18/16 medlemmer (-1)

NHF Vestby / Ås Leder Arne Th. Bergersen 39/34 medlemmer (-2)

NHFU Øst Leder Karin Ranhoff 16 medlemmer (-4)

NHF direkte medlemmer, inkl. NASPA, Fotfeilforeningen og AMC 190 medlemmer (-2)

Det er spesielt i Akershus vi har dårlig dekning i flere kommuner. Arbeidet med å bedre dekningen i kommunene er et satsningsområde i 2013.   
  
LKB Akershus ligger under LKB sentralt, og de er dermed ikke med på medlemsoversikten. Det er opprettet en kontaktperson som er Synne Myhre.

Mange av våre lokallag gir klart uttrykk for at de har problemer og utfordringer som er svært vanskelige å løse. Flere lag rapporterer at de har store problemer med lederrekruttering og en medlemsgruppe som helt klart blir eldre. Regionstyret og administrasjonen i Region Øst har stort fokus på dette, ved å opprette kontaktperson ordning mellom Regionstyremedlemmer og lokallagene.

NHF Øst hadde også i 2012 vår egen ”vareopptelling” med et eget registreringsskjema for lagene og deres aktiviteter. Bl.a. er registreringen inn i det sentrale datasystemet lagt til regionen. Dette gir NHF Øst førstehånds kunnskap og innsikt i lagenes indre liv og utfordringer. Når man sender inn regnskapene er lagene med på en felles søknad fra NHF sentralt på momskompensasjon.

NHF Øst ønsker videre å kreditere lagene for stor og allsidig aktivitet, langt ut over det man skulle tro. Ved å la lagene fylle ut ”vareopptellingen”, se på lagenes årsmeldinger, men ikke minst gjennom lagenes rapportering på NHF Øst lederkonferanse/ledersamling viser bildet en meget aktiv organisasjon, også i forhold til interessepolitisk aktivitet og deltakelse i egen kommune og helsearbeid/arbeid med egen diagnose.

NHF Øst har pr. 31.12 2012 til sammen 2449 betalende medlemmer mot 2497 i 2011. Dette er en nedgang på 48 medlemmer. Nedgangen i antall betalende medlemmer har sunket siden 2011.

Selv om mange av våre lokallag har en nedgang i antall medlemmer, så er NHF Øst fortsatt den største regionen i NHF. 6 av våre lokallag har en økning i sitt medlemstall i 2012 i motsetning til 10 i 2011.

**Regionstyrets arbeidsoppgaver**

Med grunnlag i NHF Øst virksomhetsplan 2012-2013 har NHF Østs hovedarbeidsoppgave i 2012 i likhet med de foregående år vært å bygge opp og stimulere egen organisasjon. Målet har ikke minst vært å skape dialog og fellesskap med lokallagene. Dette arbeidet har hatt første prioritet. Regionstyrets medlemmer har «Fadderansvar» for hver sine lokallag.

Samtidig har regionstyret/kontoret blant annet tatt tak i oppgaver som brukermedvirkning, studiearbeid, Samhandlingsreformen, informasjon, likemannsarbeid, veiledningstjenesten, medlemsservice og samarbeid med våre ulike samarbeidspartnere i Akershus og Østfold.

NHF sentralt og NHF Øst har hatt en meget tett og fin dialog i 2012. Det har vært godt samarbeid om både interessepolitiske saker og administrative oppgaver.

NHF Øst har fortsatt å videreutvikle et godt samarbeid på tvers av regionene, ikke minst med NHF Oslofjord Vest, NHF Oslo og nå i 2012 også med NHF Innlandet.

Mange av NHF Øst sine lokallag har vært viktige medspillere innenfor fellesskapet i NHF Øst. Dette kommer svært godt til syne ved den gode samarbeidsånd som eksisterer mellom lagene og regionen.

Spesielt ønsker regionstyret å takke lokallag som ga solidaritetsgaver til regionen i 2012,til sammen 68.800,- kr. Følgende lokallag ga slik gave:

* NHF Halden/Aremark
* NHF Nittedal/Hakadal
* NHF Indre Østfold
* NHF Rælingen
* LFPS Akershus

Ikke bare beløpet, men vel så mye den solidaritetstanken som ligger bak, og forståelsen av hvor viktig det er med en felles sterk organisasjon, ønsker Regionstyret å takke for.

Det er viktig at regionen har et gjensidig og godt samarbeid med våre lokallag.

Også landsforeninger som ikke har lokallag har fra sak til sak vært i dialog med NHF Øst, i første rekke med regionskontoret.   
  
  
**Rekruttering – medlemsservice**

NHF Øst har fokus på rekruttering. Det er opplagt at nøkkelen til økt medlemsoppslutning er gjennom aktivitet og interessepolitisk engasjement. Det er derfor viktig at det synliggjøres at NHF er en aktiv pådriver for å få gjennom våre saker.

Sammen med våre lokallag er det lagt ned et betydelig arbeid og vi ser at NHF Øst stort sett klarer å opprettholde vår medlemsmasse.

De øremerkede midler til medlemsrekruttering av kontingenten for 2012 er benyttet til kurs/skoleringstiltak, informasjon, råd og veiledningstjeneste, samtaler/bistand med flere lag, besøk i flere av våre lag, områdemøter med lokallagenes styrer mv.

**Studiearbeid/ Organisasjonsutvalget.**Etter årsmøtet i 2012 har regionstyret bestemt at studiearbeidet skal ligge under organisatorisk utvalg som en av deres arbeidsoppgaver.  
  
Organisasjonsutvalget har bestått av:  
Arild Karlsen, leder  
Tone C Lillestølen, sekretær  
Johan Sundby, medlem  
Ken Jackson, medlem  
Åse Olsen, medlem

I 2012 har det gjennomført 18 kurs/studieringer som regionen har hatt ansvar for, det er følgende:

* Organisasjonsutvikling, vår og høst
* Styrekurs, januar og juni
* Kurs for medlemmer av kommunale råd, vår og høst
* Kurs i universell utforming
* Rettighetskurs (Likemann)
* Dataopplæring
* Samhandlingsreformen
* Samarbeid i Øst
* Praktisk møteledelse
* Respirasjonskurs – Landsforeningen for polioskadde

NHF Øst laget i 2012 en Faktaperm som er sendt til alle lokallagene. Faktapermen er et organisasjonsverktøy som inneholder alle nødvendige og aktuelle dokumenter lokallaget trenger for å drive organisasjonsarbeid i eget lokallag. Dette omfatter alt fra styringsdokumenter til kurskatalog og skjema for reiseregninger.

Medlemsopplæringen ”Hjelp, jeg skal lære data” er i 2012 utvidet til også å gi dataopplæring til medlemmer som kan litt fra før.

Denne dataopplæringen er et tilbud til kun medlemmer. Kursinnholdet er ”førstehjelp” i bruk av PC en og for medlemmer som ønsker opplæring innen enkelte temaer som for eksempel sosiale medier, nettbank osv. Regionen disponerer 9 stk. bærbare PCer og 2 stk.”kanoner” til utlån for lokallagene/landsforeningene.

Studieaktiviteten har som tidligere år blitt finansiert med tilskudd fra følgende:

* AOF
* Helse Sør Øst
* Akershus Fylkeskommune
* Østfold Fylkeskommune
* Egenandeler fra deltakerne
* ExtraStiftelsen (prosjektet Hjelp, jeg skal lære data)

NHF sentralt og AOF sentralt har en samarbeidsavtale som regulerer samarbeidet mellom organisasjonene på sentralt, region og lokalt nivå i organisasjonene. NHF Øst har fått tildelt AOF Sarpsborg, Halden og Indre Østfold som sin samarbeidsavdeling i AOF.

Studieutvalget/organisasjonsutvalget har i 2012 som tidligere år hatt ansvaret for studiearbeidet på vegne av regionstyret.

**Samarbeidsprosjekter**

I 2012 har NHF Øst deltatt i følgende større samarbeidsprosjekter:

**Helse Sør-Øst – SAFO Sør-Øst**

I SAFO Øst har NHF Øst hatt ansvaret for koordineringen, gjennom organisasjonskonsulenten. NHF Øst har lederansvaret i styret i SAFO Øst.

SAFO Øst er en aktiv part i SAFO Sør-Øst. Gjennom SAFO er NHF Øst et talerør – pådriver i helsefaglige spørsmål. Samarbeidet innen SAFO blir viktigere og viktigere for oss som interesseorganisasjon. Som nevnt er NHF Øst aktivt med i en pågående diskusjon om fremtidig struktur og innhold for SAFO.  
Regionleder Tove M Larsen er observatør i SAFO Sør-Øst, og medlem av regionalt brukerutvalg i Helse Sør-Øst.

**Samarbeidspartnere for øvrig**

NHF Øst har en tett og gjensidig dialog med AOF Østfold.

NHF Øst ønsker å takke AOF Østfold for sin bistand. Vi er ikke i tvil om at vi gjennom vår tette relasjon styrker NHF Øst sin kursvirksomhet og aktivitet for øvrig. Det hadde ikke vært mulig å holde så høy aktivitet uten de midler vi får fra AOF til kurs virksomheten, det at lokallagene også er medlemmer i det lokale AOF bidrar med at regionen kan holde et høyt aktivitets nivå, noe som kommer alle medlemmer i NHF Øst til gode

**Tildeling av heder**

**NHFs nål i sølv**I 2012 ble denne tildelt: Irene Antonsen og Turid Ludvigsen – begge fra NHF Fredrikstad.

**NHFs nål i gull**I 2012 er det ingen fra NHF Øst som har blitt tildelt NHFs gullnål.

**Interessepolitisk arbeid - aktiviteter**

NHF Øst satser på mest mulig direkte kontakt med våre medlemmer. Aktiviteter/ tiltak som NHF Øst særskilt vil trekke frem er:

* Vårkurset/lederkonferansen.
* Høstkurset/lederkonferansen.
* Dialogkonferanse
* Diverse informasjonsmateriell, brosj yrer mv.
* Medlemsbladet Regionnytt.
* Ulike tilskudd til lagene (Velferdsmidler, VO-midler og lokallagsmidler).
* Generell medlemsservice og informasjon, ikke minst i regi av regionskontoret.
* Åpent kontor.
* Brukermedvirkning, bl.a. innenfor korpset ”kommunale og fylkeskommunale råd”.
* Veiledningstjenesten overfor medlemmer. Både i regi av lokallagene, tillitsvalgte og regionskontoret.
* I samarbeid med HBF Østfold og HBF Akershus: Barneaktivitetshelg på Soria Moria 28 – 28 oktober

Under året 2012 ble det foretatt en organisatorisk endring av oppgavene i Regionstyret Øst. Aktiviteten i den interessepolitiske delen ble i denne sammenheng lagt litt til side, men vil bli tatt opp igjen senere.

**Brukermedvirkning.**

For NHF Øst vil dette i første rekke si deltakelse innenfor Helse Sør-Øst (regionalt og lokalt), NAV Akershus og NAV Østfold inkl. hjelpemiddelområdet, Fylkesrådet Akershus og Østfold, og de kommunale rådene i kommunene i Akershus og Østfold. NHF Øst representerer i 20 av 22 kommuner i Akershus og 15 av 18 kommuner i Østfold for perioden 2011-2015.

NHF Øst har forpliktet seg til å følge opp, dvs. (2011-2015) videre skolering av vårt eget korps. Korpset koordineres av kontoret. Det er gjennomført dialogkonferanse både vår og høst, og erfaringsutveksling for de som sitter i råd og brukerutvalg her også både vår og høst.

**Veiledningstjenesten.**

NHF sentrale Veiledningstjenesten sentralt ble lagt ned i november 2011. og regionskontoret har merket pågangen med generell veiledningstjenester, og har så godt det lar seg gjøre bistått i noen mindre saker.

**Likemannsarbeid/Likemannsutvalget**

Likemannsutvalget har bestått av:   
Tone Camilla Lillestølen, leder  
Evy Gunn Hultberg, sekretær

Geir Eriksen, medlem

NHF Østs Likemannsutvalg har avholdt møter på NHF Østs kontor. Vi har også jevnlig kontakt på telefon og e-post og jobber mellom møtene. På kurs og konferanser der også likemannsutvalget har vært, har vi benyttet hver anledning til å jobbe og diskutere.

I 2012, som tidligere år, har likemannsutvalget hatt sterkt fokus på at vi må kvalitetssikre tjenesten og at riktig skolering med svært gode forelesere er en nødvendighet. Kursing og kompetansebygging av ”Likemannskorpset” til NHF Øst er alfa og omega, noe som vil få ringvirkninger rundt om i alle lokallag og landsforeningslag i vår region. Her satser vi på svært gode forelesere og tema som er med på å gi våre likemenn et solid fundament å stå på.

Kvalitetssikringen av likemannstjenesten består etter vår mening i bl.a. å oppruste/bygge opp tjenesten. Gamle likemenn trenger ny inspirasjon for å kunne fortsette i tjenesten. Mange i ”Likemannskorpset”, dvs. likemenn i tjenesten, har masse erfaring og kompetanse, men trenger stadig påfyll av lærdom, repetisjon og oppdateringer i forandringer i f.eks. rettigheter. Andre er ferske og i nybegynnerfasen. På kurser der det er nye og erfarne likemenn, kan de erfarne hjelpe de nye ved å dele sine erfaringer med oss alle. Vi trenger hele tiden å utdanne flere likemenn, slik at det alltid er nok erfarne likemenn til å fortsette når andre legger inn årene.

Deler av korpset er nå kvalitetssikret og 12 likemenn har nå fått ID-kort fra region øst. Beviset gjelder fra 1.1.2012 og er for tre år. Vi håper at likemenn på sin side følger opp våre kurs og ivaretar tjenesten og sitt verv på en god måte.   
NHF Østs likemannsutvalg har følgende kriterier for å bli godkjent som likemann og få ID-kort, inntil NHF setter felles kriterier. Grunnutdanningen består av:   
Kurs 1) Rigmor og brettspill   
Kurs 2) Pedagogisk kompetanse, Samtaleteknikk og Etikk. Det er det vi i NHF Øst kaller Likemannsskolen. Likemannsutvalget har laget ID-kort fra region Øst, som alle som har fullført kurs 1 og 2 får.

På hvert kurs må deltakerne fylle ut et evalueringsskjema.   
Spørsmålene er:  
- Hva synes du om foreleseren   
- Hvordan likte du tema 1. dag?   
- Hva synes du om foreleseren?   
- Hvordan likte du tema 2. dag?   
- Hva synes du om hotellet som kurshotell?   
- Hva synes du om arrangementet av kurset?   
- Hva synes du om ledelsen av kurset?   
- Har kurset svart til dine forventninger?   
Hvis det er flere tema en eller begge dagene plusser vi på i skjemaet så alle bolker blir evaluert. Deltakerne kan gi tallene 1-5 der 5 er det høyeste tall.

Når korpset er kvalitetssikret ser vi etter ulike muligheter for å gjøre våre likemenn kjent slik at ergoterapeuter, kommuner osv. vet hvem de kan henvise personer til.  
Vi vil også ha en erfaringsbank av likemenn som kan ha kontakt seg i mellom på e-post. De kan dele erfaringer, utfordringer og problemer med hverandre.

I 2012 hadde vi satt opp tre kurs: Grunnkurs 1) Rigmor og brettspill + Etikk 16-17 mars og Grunnkurs 2) Pedagogisk kompetanse/samtaleteknikk/etikk 9-10 september, begge på Quality Airport Gardermoen. Begge disse kursene ble avlyst pga for få påmeldte. I etterkant fikk vi rede på at våre invitasjoner ikke hadde nådd ut til interesserte medlemmer i andre regioner. Det er ikke alltid at invitasjoner kommer ut til interesserte medlemmer i vår region heller, og det er leit.

Vi fikk imidlertid arrangert vårt 3. kurs, Rettighetskurs, 26-27 oktober på Quality Sarpsborg. Her var det fullt kurs med over 25 tilstede. Deltakerne kom fra: NHF Innlandet, NHF Oslofjord Vest, NHF Oslo og NHF Øst. Foredragene denne helgen var: Ny skatt/ pensjonsreform v/ Elin Borling - Nav forvaltning, Pasient og brukerombud v/ Frøydis Lehne – Pasient og brukerombudet Østfold, Hjelpemidler v/Eva S. Kjølstad – avd. direktør HMS Østfold og Helse- og omsorgstjenesteloven v/Inger Chr. Torp - fylkespolitiker, Østfold. Dette var et særdeles interessant kurs, med flotte foredragsholdere, men litt for tøft program med fire foredragsholdere og tunge temaer på en helg. Tilbakemeldingene var at dette ville de ha mer av, men kun to temaer pr helg.

Vi skulle hatt en studietur til Agder i flere år men det har dessverre aldri latt seg gjøre.

Andre møter/konferanser:

* Likemannsutvalget har hatt et møte på kontoret med NHFs likemannsansvarlig, Kristin Berg, og organisasjonskonsulent i NHF Øst, Ann-Karin Pettersen.
* Likemannsutvalget inviterte også organisasjonskonsulent, Jørgen Foss, fra NHF Oslo til et møte. På møtet var også organisasjonskonsulent, Ann-Karin Pettersen, fra NHF Øst der vi samtalte om et eventuelt samarbeid om kurser og NHF Østs likemannstelefon.
* Videre har Tone Camilla Lillestølen hatt et møte på kontoret med organisasjonskonsulent Jørgen Foss, fra NHF Oslo og Karine Strand Kløvtveit fra NHF Oslofjord Vest.
* Karine Strand Kløvtveit fra Oslofjord Vest inviterte til møte på NHF Oslofjord Vests kontor. Tilstede var Kari M. Johansen, Inger Kvennodd fra NHF Oslofjord Vest, organisasjonskonsulent, Jørgen Foss, fra NHF Oslo, organisasjonskonsulent, Ingvild Hvidsten, fra NHF Innlandet og Evy Gunn Hultberg og Tone Camilla Lillestølen fra NHF Øst med samme tema.
* Likemannsutvalget var også deltakere på NHFs likemannskonferanse 23.-24. juni på Quality Hotel Gardermoen.

Våre fire regioner samt NHF Agder skulle stå som felles arrangører av tre likemanns kurs i 2013 der Karine Strand Kløvtveit fra Oslofjord Vest søkte på felles likemannsmidler fra NHF for Grunnkurs 1) i Drammen, Tone Camilla Lillestølen fra NHF Øst søkte på felles likemannsmidler fra NHF til Grunnkurs 2) i Sarpsborg og Jørgen Foss, fra NHF Oslo søkte på felles likemannsmidler fra NHF til trygderettigheter/NAV.

Vi fikk ikke like mye midler i 2012 som vi hadde søkt om, men ved fordelingen fikk vi mer en først antatt. Foredragsholderne har fått mulighet for honorar og kjøregodtgjørelse. Vi har benyttet oss av NHF-likemannsmidler og AOF-midler i 2012.

**Tilgjengelighetsarbeidet– Universell utforming.**

NHF Øst har lang erfaring fra tilgjengelighetsarbeidet innen NHF, dette skriver seg tilbake til flere tiltak i fylkeslagene NHF Akershus og NHF Østfold.

Tilgjengelighetsarbeidet ligger under interessepolitisk utvalg, dette utvalget har ikke fungert slik intensjonen fra regionstyret ønsket siden det ble opprettet i 2012.

NHF Øst har hatt stor fokus på tilgjengelighet i grunnskoler i 2012, i Akershus innbefatter også videregående skoler, gjennom IRIS kart leggingen, dette arbeidet pågår enda, derfor har man ingen resultater å vise til enda.

NHF Øst har som mål at alle regionens kommuner skal ha handlingsplan for Universell Utforming. Arbeidet ble igangsatt i 2012 og målet er oppfylt i 4 kommuner. Arbeidet fortsetter i 2013.

**Informasjon**

Gjennom informasjonsskriv og personlig kontakt er våre lokallag og ikke minst våre medlemmer holdt løpende orientert om virksomheten i 2012.   
  
Våre viktigste infokanaler er;

* Regionnytt
* Siste nytt
* NHF Øst hjemmeside på internett

Årsberetning økonomi

Forutsetning om fortsatt drift legges til grunn for årsregnskapet. Regnskapet er avlagt etter godkjente driftsprinsipper. Driften i 2012 ble også sikret uten driftstilskudd fra NHF sentralt.

NHF Øst har gjennom 2012 styrt sin økonomi meget fornuftig. Ikke minst takket være en klar satsing på arbeidet med egne inntekter og stor utgiftskontroll kunne Region Øst samlet sett avslutte også dette året som selvfinansierende.

Regionen arbeider meget aktivt for at våre lokallag skal få bedret sine inntektsmuligheter, bl.a. via en bevisst satsning på bingoavtalene, og et svært aktivt samarbeid med NHFs inntektsavdeling.

Offentlige midler er benyttet fullt ut i h. h. til søknad / tilsagn.

NHF Øst årsresultat for 2012 viser et underskudd. Dette beror på mindre inntekt fra bingoavtalen vår

NHF Øst hadde for 2012 en brutto driftsinntekt på kr. 2 582 286 samt renteinntekter på kr. 29 929

Regionstyret arbeider fortløpende med flere forskjellige tiltak med tanke på å styrke egen økonomi, bl.a. i samarbeid med NHF sentralt og flere av NHFs regionlag. Pt. er annonseinntekter Regionnytt, offentlige tilskudd, medlemskontingent, Bingoinntekter og ulike salgstiltak våre fremste egne inntektskilder.

I tillegg bør tillegges at NHF Øst også i 2012 har hatt en aktiv studieaktivitet som bokføres gjennom AOF systemet.

For øvrig vises til regnskapet for 2012.

NHF Øst påvirker ikke det ytre miljø og har heller ikke i 2012 hatt skader eller ulykker. Antall ansatte i 2012 var 1 - en kvinne. Stillingen som regionkontorleder har stått vakant.

Sluttord

2012 har vært et aktivt år med mange store og viktige arbeidsoppgaver. NHF Øst opplever en organisasjon som arbeider sammen og hvor mange dyktige og engasjerte tillitsvalgte og medlemmer aktivt bidrar. Ikke minst er det gledelig å se at tilbakemeldingene omfatter begge fylker Akershus og Østfold.

På vegne av NHF Øst takkes alle våre medlemmer, lokallag, ansatte, NHF sentralt, NHFs regionlag og samarbeidspartnere for øvrig for godt samarbeid og stor innsats.

for Norges Handikapforbund Øst

Regionstyret

Tove M. Larsen Arild Karlsen Geir Eriksen

Regionleder 1. nestleder - organisatorisk 2. nestleder - politisk

Bernt Støylen Tone C Lillestølen Rune Fosberg styremedlem styremedlem styremedlem

Anina Sul Hee Monsrud Evy Gunn Hultberg Willy Aagaard

Styremedlem 1. varamedlem 2. varamedlem

Ann-Karin Pettersen

organisasjonskonsulent